**Apátistvánfalva Községi Önkormányzat Képviselő-testületének**

**9/2019. (XI. 19.) önkormányzati rendelete**

**az Apátistvánfalva Községi Önkormányzat Szervezeti és Működési Szabályzatáról szóló**

**5/2013. (IV. 18.) önkormányzati rendelet**

**módosításáról**

Apátistvánfalva Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotó hatáskörében, az Alaptörvény 32. cikk (1) bekezdés d) pontjában, valamint a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:

**1. §** Az Apátistvánfalva Községi Önkormányzat Szervezeti és Működési Szabályzatáról szóló 5/2013. (IV. 18.) önkormányzati rendelet (a továbbiakban: SZMSZ) 6. §-a helyébe a következő rendelkezés lép:

„**6. §** A képviselő-testület szervei:

a) a polgármester,

b) a képviselő-testület bizottsága,

c) a Szentgotthárdi Közös Önkormányzati Hivatal,

d) a jegyző, továbbá

e) a Szentgotthárd és Térsége Önkormányzati Társulás.”

**2. §** Az SZMSZ 17. § (4) bekezdése helyébe a következő rendelkezés lép:

„(4) A meghívót és a testületi ülés anyagát képező előterjesztéseket legkésőbb a testületi ülést megelőző ötödik napon a képviselők részére el kell küldeni.”

**3. §** (1)Az SZMSZ 9. § (2) bekezdésében az „a 9. § (2) és (3) bekezdésében” szövegrész helyébe az „a 8. § (2) és (3) bekezdésében” szöveg lép.

(2) Az SZMSZ 14. §-ban a „Szentgotthárd Város és Térsége Többcélú Kistérségi Társulás” szövegrész helyébe a „Szentgotthárd és Térsége Önkormányzati Társulás” szöveg lép.

(3) Az SZMSZ 15. § (1) bekezdésében a „Szentgotthárdi Többcélú Kistérségi Társulás” szöveg helyébe a „Szentgotthárd és Térsége Önkormányzati Társulás” szöveg lép.

(4) Az SZMSZ 29. § (2) bekezdésében az „a 26. § (2) bekezdésében” szövegrész helyébe az „a 19. § (2) bekezdésében” szöveg lép.

(5) Az SZMSZ 33. § (3) bekezdés a) pontjában az „a 39. § (7) bekezdésben” szövegrész helyére az „a 31. § (7) bekezdésében” szöveg lép.

(6) Az SZMSZ 38. § (6) bekezdésében az „a közigazgatási hatósági eljárás és szolgáltatás általános szabályairól szóló 2004. évi CXL. törvényben” szövegrész helyébe az „az általános közigazgatási rendtartásról szóló 2016. évi CL. törvényben” szöveg lép.

(7) Az SZMSZ 54. § (1) bekezdésében az „apátistvánfalvai igazgatási ügyintézője” szövegrész helyébe a „testületi ügyintézője” szöveg lép.

**4. §** Hatályát veszti az SZMSZ 12. § (2) bekezdésében az „a megbízatását nem főállásban, tiszteletdíjért látja el.” szövegrész, az SZMSZ 40. § (6) bekezdése és 80. §-a.

**5. §** Ez a rendelet a kihirdetését követő napon lép hatályba.

Fodor Sándor sk. Dr. Dancsecs Zsolt sk.

polgármester jegyző

Ezt a rendeletet Apátistvánfalva Községi Önkormányzat Képviselő-testülete a 2019. november 18-i ülésén fogadta el.

Kihirdetve: 2019. november 19-én.

Dr. Dancsecs Zsolt sk.

jegyző